ΓΡΑΠΤΗ ΕΡΩΤΗΣΗ E-4109/00

υποβολή: Ilka Schrder (Verts/ALE) προς την Επιτροπή

(11 Ιανουαρίου 2001)

Θέμα: Ετήσια έκθεση του Ευρωπαϊκού Κέντρου Παρακολούθησης Ναρκωτικών και Τοξικομανίας/Έλεγχοι φαρμάκων

Στην ετήσια έκθεση του Ευρωπαϊκού Κέντρου Παρακολούθησης Ναρκωτικών και Τοξικομανίας αναφέρεται στη σελίδα 10 ο έλεγχος φαρμάκων. Αυτή η διαδικασία είναι γνωστή επίσης με την ονομασία drug checking. Χρησιμοποιείται μεταξύ άλλων στην Αυστρία, την Ολλανδία και τη Γερμανία. Το Ευρωπαϊκό Κέντρο Παρακολούθησης Ναρκωτικών και Τοξικομανίας αξιολογεί την πραγματοποίηση αυτών των προληπτικών μέτρων ως ιδιαίτερα επαγγελματική.

Πως αξιολογεί η Επιτροπή τη διαδικασία drug checking;

Συμφωνεί η Επιτροπή με την άποψη του Ευρωπαϊκού Κέντρου Παρακολούθησης Ναρκωτικών και Τοξικομανίας; Ποιο ρόλο διαδραματίζουν παρόμοια μέτρα αποδεκτής πρόληψης ναρκωτικών εντός της στρατηγικής πρόληψης της Επιτροπής;

Απάντηση του κυρίου Byrne εξ ονόματος της Επιτροπής

(28 Φεβρουαρίου 2001)

Κατά πρώτον, πρέπει ναπογραμμισθεί ότι ο έλεγχος φαρμάκων (drug checking), γνωστός και με τον όρο επιτόπου τοξικολογικές δοκιμές δισκίων (on-the-spot toxicological pill tests), εμπίπτει στην αρμοδιότητα των κρατών μελών. Η Ευρωπαϊκή Επιτροπή δεν συμμετέχει στην εφαρμογή παρόμοιων μέτρων.

Το Σχέδιο Δράσης της Ευρωπαϊκής Ένωσης για την καταπολέμηση των ναρκωτικών (2000-2004)(1) ενθαρρύνει τα κράτη μέλη και την Επιτροπή να αναπτύξουν περαιτέρω καινοτόμες προσεγγίσεις όσον αφορά την πρόληψη της κατάχρησης συνθετικών ναρκωτικών, λαμβάνονταςπόψη την ιδιαιτερότητα των χρηστών των συνθετικών ναρκωτικών. Μολονότι δεν αναφέρονται στο σχέδιο, οι επιτόπου τοξικολογικές δοκιμές των δισκίων μπορούν να αποτελέσουν μέρος μιας προληπτικής προσέγγισηςπό την προϋπόθεση ότι επιτρέπονται από την νομοθεσία των κρατών μελών.

Η Επιτροπή γνωρίζει τόσο τα θετικά όσο και τα αρνητικά επιχειρήματα σε σχέση με το κατά πόσον οι επιτόπου τοξικολογικές δοκιμές των δισκίων συμβάλλουν στον περιορισμό των κινδύνων και στηνιοθέτησηπεύθυνης συμπεριφοράς από τους χρήστες. Προκειμένου να επιτευχθούν θετικά αποτελέσματα, έχει σημασία παρόμοιοι έλεγχοι να συνδυάζονται με την παροχή πληροφοριών και συμβουλών επιτόπου, μάλλον με την επισήμανση των κινδύνων που συνεπάγεται γενικά η χρήση ναρκωτικών παρά με την οριοθέτηση μεταξύ ασφαλών και επικίνδυνων ναρκωτικών.

Τέλος, οι επιτόπου τοξικολογικές δοκιμές των δισκίων μπορούν να παράσχουν ταχείες ενδείξεις όσον αφορά τις ουσίες και τα συστατικά πουπάρχουν στην μαύρη αγορά και χρησιμοποιούνται σε ιδιαίτερες περιστάσεις. Παρόμοιες πληροφορίες είναι χρήσιμες για επιδημιολογικούς σκοπούς και /ή ως βάση για ειδικά μέτρα προειδοποίησης.

Η έρευνα είναι ανεπαρκής αλλά το Ευρωπαϊκό Κέντρο Παρακολούθησης των Ναρκωτικών και της Τοξικομανίας παρήγγειλε μελέτη για τις παρεμβάσεις επιτόπου ελέγχου των δισκίων στην Κοινότητα. Η έρευνα αυτή θα πραγματοποιήσει απογραφή τωνφιστάμενων προγραμμάτων επιτόπου ελέγχου των δισκίων και θα εξετάσει τους σκοπούς τους, το στοχευόμενο κοινό, τις μεθόδους και τους κινδύνους προκειμένου να εξετασθεί πώς τα μέτρα πρόληψης και περιορισμού των κινδύνων μπορούν να συνδεθούν με τη δραστηριότητα του ελέγχου των φαρμάκων. Τα αποτελέσματα αυτής της έρευνας αναμένονται προσεχώς.

(1) COM(1999)239 τελικό.